Source: https://www.pravneprerodica.sk/skoncenie-pracovneho-pomeru-v-skusobnej-dobe-pocas-ocrky-vypovede/
Timestamp: 2020-06-02 18:41:27+00:00

Document:
Skončenie pracovného pomeru (v skúšobnej dobe, počas OČRky, výpovede) - Právne pre rodiča
29. marca 2020 by JUDr. Mária Dvončová / Aktuality pre rodičov, BLOG, Peniaze pre rodičov, Škôlkar a školák
Je možné skončiť pracovný pomer počas OČRKY? A ako je to v skúšobnej dobe? Existuje ochrana pred výpoveďou pri OČRke?
Mnohí rodičia sú v súčasnosti na OČRKe a sú zamestnaní. Niektorí na dobu určitú, niektorí na dobu neurčitú, prípadne v skúšobnej dobe. A pýtajú sa, či je možné aj v aktuálnej situácii skončenie pracovného pomeru, akým spôsobom a na čo majú nárok.
Pracovný pomer môže skončiť:
a.dohodou medzi zamestnancom a zamestnávateľom
b.výpoveďou zo strany zamestnanca alebo zamestnávateľa
c.okamžitým skončenm pracovného pomeru
d.uplynutím dohodnutej doby – pracovný pomer na dobu určitú
e.skončením v skúšobnej dobe
Ak ste v skúšobnej dobe
§ 45 Zákonníka práce:
Skúšobná doba sa predlžuje o čas prekážok v práci na strane zamestnanca (napríklad OČRka).
To, že ste na OČRke znamená, že sa Vám predlžuje skúšobná doba. Pretože OČRka je prekážka na strane zamestnanca. Takže o dĺžku OČRky sa Vám skúšobná doba predĺži.
Skončenie pracovného pomeru (skúšobná doba) počas OČRky
§ 72 Zákonníka práce:
Ak ste v skúšobnej dobe a súčasne na OČRke, nie je to prekážkou pre skončenie pracovného pomeru. Či už z Vašej strany alebo zo strany zamestnávateľa. Obidve strany môžu skončiť pracovný pomer.
§ 71 Zákonníka práce:
Pred uplynutím dohodnutej doby sa môže skončiť pracovný pomer podľa odseku 1 aj inými spôsobmi uvedenými v § 59.
Ak máte pracovný pomer dohodnutý na dobu určitú, napríklad Vám má skončiť 31.3.2020, tak Vám týmto dátumom skončí. Zo strany zamestnávateľa ani zo strany zamestnanca nie je potrebné osobitné oznámenie o skončení.
#TIP: Prečítajte si aj tento článok: Rodičia – SZČO a OČrka na deti
pre viac info, klik sem
Pracovný pomer na dobu neurčitú – výpoveď
Zamestnávateľ môže dať zamestnancovi výpoveď iba z dôvodov, ktoré sú uvedené v Zákonníku práce. V aktuálnej situácii sú to dôvody napríklad, ak:
1. zrušuje alebo 2. premiestňuje a zamestnanec nesúhlasí so zmenou dohodnutého miesta výkonu práce,
Zamestnávateľ môže dať zamestnancovi výpoveď, ak nejde o výpoveď z dôvodu nadbytočnosti zamestnanca vzhľadom na skončenie dočasného pridelenia podľa § 58 pred uplynutím doby, na ktorú bol dohodnutý pracovný pomer na určitú dobu, o výpoveď pre neuspokojivé plnenie pracovných úloh, pre menej závažné porušenie pracovnej disciplíny alebo z dôvodu, pre ktorý možno okamžite skončiť pracovný pomer, iba vtedy, ak
Výpoveď počas OČRky
Počas doby, kedy je zamestnanec na OČRKe, nie je v tzv. ochrannej dobe.
Zákonník práce pozná tzv. ochrannú dobu, kedy zamestnávateľ nemôže dať zamestnancovi výpoveď (iba vo veľmi špecifikovaných situáciach). Počas OČRky nie ste v ochrannej dobe.
Dňa 2.4.2020 schválil parlament novelu Zákonníka práce.
Počas aktuálnej krízovej situácie platí aj pre obdobie ošetrovanie člena rodiny, že je zamestnanec v ochrannej dobe podľa § 64 Zákonníka práce. Nie je možné mu dať výpoveď napríklad z dôvodu nadbytočnosti. V prípade zrušenia zamestnávateľa však ánol.
Zamestnanec mi taktiež po návrate do práce po skončení OČRky právo na rovnakú prácu a pracovisko.
Ak zaradenie na pôvodnú prácu a pracovisko nie je možné, zamestnávateľ je povinný zaradiť ho na inú prácu zodpovedajúcu pracovnej zmluve.
Náležitosti výpovede/späťvzatie výpovede
Dôvod výpovede sa musí vo výpovedi skutkovo vymedziť tak, aby ho nebolo možné zameniť s iným dôvodom, inak je výpoveď neplatná. Dôvod výpovede nemožno dodatočne meniť.Výpoveď musí byť písomná a doručená, inak je neplatná.
§ 61 ods. 4 Zákonníka práce: Výpoveď, ktorá bola doručená druhému účastníkovi, možno odvolať len s jeho súhlasom. Odvolanie výpovede, ako aj súhlas s jej odvolaním treba urobiť písomne.
Zamestnanec môže dať zamestnávateľovi výpoveď z akéhokoľvek dôvodu alebo bez uvedenia dôvodu. Výpoveď musí byť písomná a doručená, inak je neplatná.
Článok budem ešte dopĺňať
« Finančný príspevok obce pri narodení dieťaťa
Zápis do školy a škôlky teraz po novom »
Materské – ako sa podáva žiadosť o materské a ako dlho trvá jeho priznanie

References: § 45

§ 72

§ 71
 § 59
 § 58
 § 64

§ 61